《寄梅圣俞江邻几韩持国》
宋代·刘攽

直谅多闻友，衣冠领袖贤。平生三径乐，少别四时迁。

曲策春山秘，弦歌璧水圜。吴门真养性，委吏故依然。

杖履兼闾里，诗文孰后先。风云多变态，鞭弭屡周旋。

清汝流无极，维嵩地少偏。微官非择取，胜事偶陈前。

迟日消棋局，残春赖醉眠。时从谢客咏，不废远公禅。

吏课轻涓露，官箴恨纆牵。裹粮嗟不遂，回首镇幽捐。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。